My gasvrou was baie aangenaam en baie vriendelik. Het een van die lekkerste ontbyte in 'n lang tyd gehad. My kamer was skoon en baie netjies. Sal definitief weer daar oornag.
Min tyd in die gastehuis spandeer, maar diens was goed en vriendelik en die geriewe baie netjies en skoon. Ontbyt was lekker en verblyf oor die algemeen aangenaam.
Weereens was dit 'n lekker verblyf vir my en my vrou. Dit voel asof ons by die huis was met die rustige, veilige en vriendelike omgewing en personeel. Baie dankie daarvoor. Ons sal beslis weer kom kuier!
Dankie aan Dunell vir die wonderlike diens, ons het regtig lekker gebly. 40 on Ilkey B&B is die plek om te bly.
Deur maak nie behoorlik toe nie. Stortmure het baie muf. Toilet lek. Waaier baie los - kan maklik afval. Vloere nie baie skoon. Ontvangspersoneel egter vriendelik en baie hulpvaardig.
Beste Gert, Baie dankie vir die kommentaar. Ons volg 'n opgraderingsprogram vir al die kamers, maar het onmiddellik die kamer gesluit en al die probleme aangespreek. Ons sal volgende keer, met ons goeie persoonlike diens reg wees vir julle.
Dit is regtig 'n baie oulike plek. Ons 2de keer wat ons daar bespreek en sal vir seker weer in die toekoms.
Ons het die verblyf en ontvangs en gasvryheid baie waardeer. Die kamers is baie netjies skoon en die bed fantasties. Ontbyt was baie lekker en oor as genoeg. Die vriendelike huislike atmosfeer sal ons beslis weer laat gaan. Mens voel baie veilig en die feit dat mens 'n afstandbeheer saam met jou sleutel het gee vir jou die onafhanklikheid om tot laat nag te kom en gaan sonder om mense te verontrief. Baie dankie vir 'n lekker ondervinding.
Ek en my kollega was maar skrikkerig vir die stadsverkeer en vandat ons by 40 on Ilkey gekom het, het dit gevoel of ons by familie kuier. Dit was rustig, lieflik en Danél is 'n wonderlike gasvrou. Ons het heerlik gesels en sy het ons geïnspireer om weer met ons handwerk en kreatiwiteit te begin. 'n Heerlike ervaring! Ek sal beslis weer daar gaan kuier!
My kamer was goed en diens puik. Die bed was egter nie baie lekker nie en 'n gesette man soos ek neig om na middel toe te rol. Miskien is die matras bietjie "worn-out". Dankie.
Ons het van Louis Trichardt af gereis, moes 'n vertoning bywoon die aand en wou graag gereed maak. Ongelukkig was ons kamers nie gereed nie en ons moes feitlik een uur wag vir ons kamers (ons het die middag 4-uur daar aangekom). Die eienares was baie vriendelik en het ons 'n drankie aangebied terwyl ons gewag het - dit was egter steeds effe steurend. Die bad in die een kamer was nooit skoongemaak nie en kon nie gebruik word nie. Die res van die verblyf was baie goed, ook die ontbyt. Die verblyf kan definitief aanbeveel word indien die haakplekkies opgelos word.
Baie netjies en skoon. Bestuur baie vriendelik en laat gaste regtig tuis voel. Sal vir seker weer daar gaan oornag.
Ek sal enige persoon aanbeveel om van die verblyf gebruik te maak. Ons het bietjie laat opgestaan maar die personeel was baie verstaanbaar aangaande die ontbyt. Plek voel baie veilig. Kamers netjies en skoon. Baie lekker ontbyt.
Ons is verwelkom deur 'n baie vriendelike man, wat ons rondgewys het. Die kamer was skoon en netjies. Alles was daar wat mens nodig het. Die ontbyt was ook baie lekker. Ons sal weer hierdie gastehuis besoek.